Page:Songs of bonnie Scotland.pdf/5

 5 But now the bird saw some red coats, And he shook his wings wi' anger; Oh! this is no a land for me, I'll tarry here nae langer. A while he hovered on the wing, Ere he departed fairly; But weel I mind the farewell strain, 'Twas wae's me for Prince Charlie.

THE BONNIE BREIST-KNOTS. Hey the bonnie, how the bonnie, Hey the bonnie breist-knots! Tight and bonnie were they a', When they got on their breist-knots. There was a bridal in this toun, And till't the lasses a' were boun', Wi' mankie facings on their gowns, And some o' them had breist-knots. At nine o'clock the lads convene, Some clad in blue, some clad in green, Wi' glancin' buckles in their shoon, And flowers upon their waistcoats. Forth cam' the wives a' wi' a phrase, And wished the lassie happy days; And meikle thocht they o' her claes, And 'specially the breist-knots.